

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019. gada 24. oktobrī Nr.430

(protokols Nr.11, 9.p)

**Par dzīvokļa īpašuma “Vidus Speļģi”-2 , Liepas pagastā, Priekuļu novadā, pārdošanu par nosacīto cenu**

Priekuļu novada dome izskata Vārds Uzvārds (turpmāk - Iesniedzēja), personas kods ---, 2018.gada 10.oktobra iesniegumu (reģ.15.10.2019. Priekuļu novada pašvaldībā Nr.3-9/2018-3281) par dzīvokļa īpašuma “Vidus Speļģi”-2, Liepas pagastā, Priekuļu novadā, ar tam piekrītošo zemes gabala un būves domājamo daļu atsavināšanu dzīvokļa īrniecei.

Izvērtējot domes rīcībā esošo informāciju, konstatēts, ka:

1. Dzīvoklis Nr.2, kas atrodas Priekuļu novada, Liepas pagastā, “Vidus Speļģos” ir Priekuļu novada pašvaldības īpašums. Īpašuma tiesības 2019.gada 11.septembrī nostiprinātas Liepas pagasta zemesgrāmatas nodalījumā Nr.100000588212 2.
2. Īpašums ir 2-istabu dzīvoklis ar kopējo platību 52,8 m2 (dzīvojamo telpu platība – 36,4 m2, palīgtelpu platība 16,4 m2) un 528/1044 kopīpašuma domājamām daļām no divdzīvokļu mājas, saimniecības ēkas un zemes.
3. Iesniedzēja ir dzīvokļa īrniece, tiesā nav celta prasība par īres līguma izbeigšanu.
4. Dzīvokļa īpašuma nodošana atsavināšanai nav pretrunā pašvaldības interesēm.
5. Ar Mantas atsavināšanas un izsoles komisijas 2019.gada 9.oktobra lēmumu dzīvokļa īpašuma “Vidus Speļģi”-2, Liepas pagastā, Priekuļu novadā, nosacītā cena noteikta 1900,00 EUR apmērā.

Pamatojoties uz Latvijas Republikas likuma „Par pašvaldībām” 21.panta pirmās daļas 17.punktu, likuma „Par valsts un pašvaldību dzīvojamo māju privatizāciju” pārejas noteikumu 30.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 5.punktu, 5.panta pirmo un piekto daļu, 8.panta otro un trešo daļu, 9.panta otro daļu, 37.panta pirmās daļas 4.punktu, 41.panta pirmo daļu, 45.panta ceturto daļu, Mantas atsavināšanas un izsoles komisijas 2019.gada 9.oktobra lēmumu (protokols Nr.2 ), Finanšu komitejas 2019.gada 21.oktobra atzinumu par lēmuma projektu (protokols Nr.11), atklāti balsojot, PAR –11(Elīna Stapulone, Dace Kalniņa, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Apstiprināt Priekuļu novada pašvaldībai piederošā dzīvokļa īpašuma – dzīvokļa Nr.2, kas atrodas Priekuļu novadā, Liepas pagastā, “Vidus Speļģos”, nosacīto cenu 1 900,00 EUR.
2. Dzīvokļa īpašumu Nr.2, kas atrodas Priekuļu novada, Liepas pagastā, “Vidus Speļģos”, par nosacīto cenu atsavināt dzīvokļa īrniecei Vārds Uzvārds, personas kods --.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone